ผู้บัญชาการทหารสูงสุด สั่งการให้หน่วยทหารเข้าดูแลประชาชนที่อาศัยบริเวณใกล้เคียงโรงเรียนเตรียมทหาร จากเหตุไฟไหม้ป่าที่จังหวัดนครนายก
ผู้บัญชาการทหารสูงสุด สั่งการให้หน่วยทหารเข้าดูแลประชาชนที่อาศัยบริเวณใกล้เคียงโรงเรียนเตรียมทหาร จากเหตุไฟไหม้ป่าที่จังหวัดนครนายกพลเอก พรพิพัฒน์ เบญญศรี ผู้บัญชาการทหารสูงสุด มีความห่วงใยต่อสถานการณ์ไฟไหม้ป่าที่กระจายเป็นวงกว้าง ในพื้นที่จังหวัดนครนายก โดยเฉพาะประชาชนที่มีบ้านเรือนอยู่ในพื้นที่ผลกระทบและชุมชนบริเวณจุดเสี่ยงที่อาจประสบเหตุไฟไหม่ป่า จึงมอบหมายให้โรงเรียนเตรียมทหาร สถาบันวิชาการป้องกันประเทศ จัดชุดปฏิบัติการ จำนวน 3 ชุด รวม 36 นาย ปฏิบัติการร่วมกับหน่วยบัญชาการทหารพัฒนา กระจายกำลังเข้าช่วยเหลือประชาชนในการดับไฟบริเวณพื้นที่เชิงเขาอีหูด ด้านทิศตะวันตกของโรงเรียนเตรียมทหาร พร้อมทั้งจัดรถดับเพลิงดำเนินการฉีดน้ำเพื่อสกัดเพลิงไม่ให้เกิดการลุกลามไปยังพื้นที่ชุมชนใกล้เคียง และจัดยุทโธปกรณ์ลงพื้นที่ดำเนินการทำแนวป้องกันไฟโดยรอบบริเวณ นอกจากนี้ยังได้ดำเนินการแจกจ่ายน้ำดื่มให้กับราษฏรในพื้นที่ที่ได้รับผลกระทบจากเหตุไฟป่าและจะร่วมทำการสำรวจจุดเสี่ยงต่างๆ เพื่อเตรียมการเฝ้าระวังสถานการณ์โดยใกล้ชิดต่อไป กองบัญชาการกองทัพไทย ขอยืนยันความพร้อมในการใช้ทุกศักยภาพที่มี เพื่อช่วยเหลือประชาชนอย่างเต็มขีดความสามารถจนกว่าสถานการณ์จะคลี่คลายเข้าสู่ภาวะปกติ